CELEX: 32013D0092
Language: el
Date: 2013-02-18 00:00:00
Title: 2013/92/ΕΕ: Εκτελεστική απόφαση της Επιτροπής, της 18ης Φεβρουαρίου 2013 , για την επιτήρηση, τους φυτοϋγειονομικούς ελέγχους και τα μέτρα που πρέπει να ληφθούν για τα υλικά ξύλινων συσκευασιών που χρησιμοποιούνται σήμερα για τη μεταφορά συγκεκριμένων εμπορευμάτων καταγωγής Κίνας [κοινοποιηθείσα υπό τον αριθμό C(2013) 789]

20.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 47/74
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 18ης Φεβρουαρίου 2013
   για την επιτήρηση, τους φυτοϋγειονομικούς ελέγχους και τα μέτρα που πρέπει να ληφθούν για τα υλικά ξύλινων συσκευασιών που χρησιμοποιούνται σήμερα για τη μεταφορά συγκεκριμένων εμπορευμάτων καταγωγής Κίνας
   [κοινοποιηθείσα υπό τον αριθμό C(2013) 789]
   (2013/92/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2000/29/ΕΚ του Συμβουλίου, της 8ης Μαΐου 2000, περί προστατευτικών μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 16 παράγραφος 3 τρίτη πρόταση,
   Εκτιμώντας τα ακόλουθα:
   
               (1)
            
            
               Τα υλικά ξύλινων συσκευασιών που χρησιμοποιούνται σήμερα για τη μεταφορά αντικειμένων κάθε είδους στην Ένωση πρέπει να συμμορφώνονται με τα σημεία 2 και 8 του κεφαλαίου I του μέρους A του παραρτήματος IV της οδηγίας 2000/29/ΕΚ.
            
         
               (2)
            
            
               Οι πρόσφατοι φυτοϋγειονομικοί έλεγχοι που πραγματοποίησαν τα κράτη μέλη έχουν δείξει ότι το υλικό για ξύλινες συσκευασίες που χρησιμοποιούνται για τη μεταφορά ορισμένων εμπορευμάτων καταγωγής Κίνας έχει προσβληθεί από επιβλαβείς οργανισμούς, ιδίως από τον Anoplophora glabripennis (Motschulsky), προκαλώντας κρούσματα των εν λόγω οργανισμών στην Αυστρία, τη Γαλλία, τη Γερμανία, την Ιταλία, τις Κάτω Χώρες και το Ηνωμένο Βασίλειο.
            
         
               (3)
            
            
               Συνεπώς, οι ξύλινες συσκευασίες των εν λόγω εμπορευμάτων πρέπει να υπόκεινται στην εποπτεία που αναφέρεται στο άρθρο 13 παράγραφος 1 της οδηγίας 2000/29/ΕΚ, στους φυτοϋγειονομικούς ελέγχους που αναφέρονται στο άρθρο 13α παράγραφος 1 στοιχείο β) σημείο iii) της εν λόγω οδηγίας και, ενδεχομένως, στα μέτρα που αναφέρονται στο άρθρο 13γ παράγραφος 7 της εν λόγω οδηγίας. Τα αποτελέσματα αυτών των φυτοϋγειονομικών ελέγχων θα πρέπει να κοινοποιούνται στην Επιτροπή.
            
         
               (4)
            
            
               Με βάση τα αποτελέσματα που κοινοποιούνται στην Επιτροπή, θα πρέπει να πραγματοποιηθεί εξέταση το αργότερο στις 31 Μαΐου 2014, ώστε να αξιολογηθεί η αποτελεσματικότητα της παρούσας απόφασης και να εκτιμηθεί ο φυτοϋγειονομικός κίνδυνος εισαγωγής στην Ένωση του υλικού για ξύλινες συσκευασίες που χρησιμοποιούνται για τη μεταφορά ορισμένων εμπορευμάτων καταγωγής Κίνας.
            
         
               (5)
            
            
               Η παρούσα απόφαση εφαρμόζεται έως τις 31 Μαρτίου 2015.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ορισμοί
   Για τους σκοπούς της παρούσας απόφασης, ισχύουν οι ακόλουθοι ορισμοί:
   
               α)
            
            
               «ξύλινα μέσα συσκευασίας», η ξυλεία ή τα προϊόντα ξύλου που χρησιμοποιούνται για την υποστήριξη, την προστασία ή τη μεταφορά ενός εμπορεύματος, όπως κιβώτια συσκευασίας, κυτία, καφάσια, βαρέλια και παρόμοιες συσκευασίες, παλέτες, παλετοκιβώτια και άλλες επίπεδες επιφάνειες για τη φόρτωση, στεφάνια παλετών και σφήνες που χρησιμοποιούνται σήμερα στη μεταφορά όλων των ειδών αντικειμένων· η μεταποιημένη ξυλεία που παράγεται με τη χρήση κόλλας, θερμότητας ή πίεσης ή με συνδυασμό των μεθόδων αυτών και το υλικό συσκευασίας που αποτελείται εξ ολοκλήρου από ξύλο πάχους 6 mm ή λιγότερο εξαιρούνται·
            
         
               β)
            
            
               «συγκεκριμένα εμπορεύματα», εμπορεύματα καταγωγής Κίνας που εισάγονται στην Ένωση με τους κωδικούς της συνδυασμένης ονοματολογίας που αναφέρονται στο παράρτημα I και πληρούν τις περιγραφές του παραρτήματος I του κανονισμού (ΕΟΚ) αριθ. 2658/87 του Συμβουλίου (2)·
            
         
               γ)
            
            
               «φορτίο», ποσότητα προϊόντων που καλύπτονται από ένα ενιαίο έγγραφο που απαιτείται για τις τελωνειακές ή άλλες διατυπώσεις.
            
         Άρθρο 2
   Επιτήρηση
   1.   Οι ξύλινες συσκευασίες κάθε φορτίου των συγκεκριμένων εμπορευμάτων υπόκεινται σε τελωνειακή επιτήρηση σύμφωνα με το άρθρο 37 παράγραφος 1 του κανονισμού (ΕΟΚ) αριθ. 2913/92 του Συμβουλίου (3) και σε επιτήρηση από τους αρμόδιους επίσημους οργανισμούς, όπως αναφέρεται στο άρθρο 13 παράγραφος 1 της οδηγίας 2000/29/ΕΚ. Τα συγκεκριμένα εμπορεύματα μπορούν να εντάσσονται μόνο σε ένα από τα τελωνειακά καθεστώτα που διευκρινίζονται στο άρθρο 4 παράγραφος 16 στοιχεία α), δ), ε), στ), ζ) του κανονισμού (ΕΟΚ) αριθ. 2913/92, εάν έχουν τηρηθεί οι διατυπώσεις που προβλέπονται στο άρθρο 3.
   2.   Οι αρμόδιοι επίσημοι φορείς μπορούν να απαιτούν από τις αερολιμενικές αρχές, τις λιμενικές αρχές ή τους εισαγωγείς ή άλλους επιχειρηματίες, όπως έχει συμφωνηθεί μεταξύ τους, αμέσως μόλις τους γίνει γνωστή η επικείμενη άφιξη των συγκεκριμένων εμπορευμάτων, να την κοινοποιούν εκ των προτέρων στο τελωνείο του σημείου εισόδου και στον επίσημο φορέα του σημείου εισόδου.
   Άρθρο 3
   Φυτοϋγειονομικοί έλεγχοι φυτών
   Το υλικό ξύλινων συσκευασιών για τα φορτία των συγκεκριμένων εμπορευμάτων υπόκειται στους φυτοϋγειονομικούς ελέγχους που προβλέπονται στο άρθρο 13α παράγραφος 1 στοιχείο β) σημείο iii) της οδηγίας 2000/29/ΕΚ υπό την ελάχιστη συχνότητα που αναφέρεται στο παράρτημα I της παρούσας απόφασης, για να επιβεβαιωθεί ότι το υλικό ξύλινων συσκευασιών πληροί τις απαιτήσεις που ορίζονται στα σημεία 2 και 8 του κεφαλαίου Ι του μέρους Α του παραρτήματος IV της οδηγίας 2000/29/ΕΚ.
   Οι φυτοϋγειονομικοί έλεγχοι πραγματοποιούνται στο σημείο εισόδου στην Ένωση ή στον τόπο προορισμού που καθορίζεται σύμφωνα με την οδηγία 2004/103/ΕΚ της Επιτροπής (4), της οποίας οι διατάξεις εφαρμόζονται τηρουμένων των αναλογιών.
   Άρθρο 4
   Μέτρα σε περίπτωση μη συμμόρφωσης
   Όταν οι φυτοϋγειονομικοί έλεγχοι που αναφέρονται στο άρθρο 3 δείχνουν ότι τα σημεία 2 και 8 του τμήματος I του μέρους Α του παραρτήματος IV της οδηγίας 2000/29/ΕΚ δεν έχουν τηρηθεί ή ότι το υλικό ξύλινων συσκευασιών έχει μολυνθεί από επιβλαβείς οργανισμούς που απαριθμούνται στο μέρος Α του παραρτήματος I της εν λόγω οδηγίας, το ενδιαφερόμενο κράτος μέλος εφαρμόζει αμέσως ένα από τα μέτρα που προβλέπονται στο άρθρο 13γ παράγραφος 7 της εν λόγω οδηγίας στο υλικό ξύλινων συσκευασιών που δεν πληροί τις προδιαγραφές.
   Άρθρο 5
   Κοινοποίηση
   Με την επιφύλαξη της οδηγίας 94/3/ΕΚ της Επιτροπής (5), τα κράτη μέλη κοινοποιούν στην Επιτροπή τον αριθμό και τα αποτελέσματα των φυτοϋγειονομικών ελέγχων που διενεργήθηκαν σύμφωνα με τα άρθρα 2 και 3 της παρούσας απόφασης χρησιμοποιώντας το υπόδειγμα κοινοποίησης του παραρτήματος II, από τις 31 Οκτωβρίου 2013 για την περίοδο από την 1η Απριλίου 2013 έως τις 30 Σεπτεμβρίου 2013, από τις 30 Απριλίου 2014 για την περίοδο από την 1η Οκτωβρίου 2013 έως τις 31 Μαρτίου 2014, από τις 31 Οκτωβρίου 2014 για την περίοδο από την 1η Απριλίου 2014 έως τις 30 Σεπτεμβρίου 2014 και από τις 30 Απριλίου 2015 για την περίοδο από την 1η Οκτωβρίου 2014 έως τις 31 Μαρτίου 2015.
   Άρθρο 6
   Επανεξέταση
   Η παρούσα απόφαση θα επανεξεταστεί έως τις 31 Μαΐου 2014.
   Άρθρο 7
   Έναρξη ισχύος και περίοδος εφαρμογής
   Η παρούσα απόφαση αρχίζει να ισχύει την 1η Απριλίου 2013.
   Εφαρμόζεται μέχρι τις 31 Μαρτίου 2015.
   Άρθρο 8
   Αποδέκτες
   Η παρούσα απόφαση απευθύνεται στα κράτη μέλη.
   
      Βρυξέλλες, 18 Φεβρουαρίου 2013.
      
         
            Για την Επιτροπή
         
         Tonio BORG
         
            Μέλος της Επιτροπής
         
      
   
   
      (1)  ΕΕ L 169 της 10.7.2000, σ. 1.
   
      (2)  ΕΕ L 256 της 7.9.1987, σ. 1.
   
      (3)  ΕΕ L 302 της 19.10.1992, σ. 1.
   
      (4)  ΕΕ L 313 της 12.10.2004, σ. 16.
   
      (5)  ΕΕ L 32 της 5.2.1994, σ. 37.
   
      ΠΑΡΑΡΤΗΜΑ I
      
         ΣΥΓΚΕΚΡΙΜΕΝΑ ΕΜΠΟΡΕΥΜΑΤΑ
      
      
                  Κωδικός συνδυασμένης ονοματολογίας
               
               
                  Περιγραφή
               
               
                  Συχνότητα των φυτοϋγειονομικών ελέγχων (%)
               
            
                  2514 00 00
               
               
                  Σχιστόλιθος, έστω και χοντρικά κατεργασμένος ή απλά κομμένος, με πριόνι ή άλλο τρόπο, σε όγκους ή πλάκες σχήματος τετραγώνου ή ορθογωνίου
               
               
                  90
               
            
                  2515
               
               
                  Μάρμαρα, τραβερτίνες, βελγικοί ασβεστόλιθοι και άλλοι ασβεστόλιθοι για πελέκημα ή χτίσιμο, φαινομενικής πυκνότητας ίσης ή ανώτερης του 2,5, και αλάβαστρο, έστω και χοντρικά κατεργασμένα ή απλά κομμένα, με πριόνι ή άλλο τρόπο, σε όγκους ή πλάκες σχήματος τετραγώνου ή ορθογωνίου
               
               
                  90
               
            
                  2516
               
               
                  Γρανίτης, πορφυρίτης, βασάλτης, ψαμμίτης και άλλες πέτρες για πελέκημα ή χτίσιμο, έστω και χοντρικά κατεργασμένα ή απλά κομμένα, με πριόνι ή άλλο τρόπο σε όγκους ή πλάκες σχήματος τετραγώνου ή ορθογωνίου
               
               
                  90
               
            
                  6801 00 00
               
               
                  Κυβόλιθοι για λιθόστρωτα δρόμων, κράσπεδα πεζοδρομίων και πλάκες για στρώσιμο, από φυσικές πέτρες (άλλες από αυτές του σχιστόλιθου)
               
               
                  15
               
            
                  6802
               
               
                  Πέτρες κατάλληλες για λάξευση ή για την οικοδομική (άλλες από αυτές του σχιστόλιθου) επεξεργασμένες και τεχνουργήματα από τις πέτρες αυτές, με εξαίρεση εκείνες της κλάσης 6801· κύβοι, ψηφίδες και παρόμοια είδη για μωσαϊκά, από φυσικές πέτρες (στις οποίες περιλαμβάνεται και ο σχιστόλιθος), έστω και πάνω σε υπόθεμα· κόκκοι, μικρά θραύσματα και σκόνες από φυσικές πέτρες (στις οποίες περιλαμβάνεται και ο σχιστόλιθος), τεχνητά χρωματισμένα
               
               
                  15
               
            
   
      ΠΑΡΑΡΤΗΜΑ II
      
         ΥΠΟΔΕΙΓΜΑΤΑ ΚΟΙΝΟΠΟΙΗΣΗΣ
      
      
                  
                     Έκθεση σχετικά με τους φυτοϋγειονομικούς ελέγχους εισαγωγών υλικών ξύλινων συσκευασιών κάθε φορτίου των συγκεκριμένων εμπορευμάτων, καταγωγής Λαϊκής Δημοκρατίας της Κίνας.
                  
               
            
                  
                     Περίοδος αναφοράς:
                  
               
            
                  
                     Κράτος μέλος που υποβάλλει την έκθεση:
                  
               
            
                  
                     Σημεία εισόδου που συμμετέχουν:
                  
               
               
                  
                              Τόπος ελέγχου
                           
                           
                              :
                           
                           
                              
                                 αριθμός επιθεωρήσεων στο σημείο εισόδου:
                              
                              
                                 αριθμός επιθεωρήσεων στον τόπο προορισμού:
                              
                           
                        
            
                   
               
               
                  
                     Κωδικός συνδυασμένης ονοματολογίας: 2514 00 00
                  
               
               
                  
                     Κωδικός συνδυασμένης ονοματολογίας: 2515
                  
               
               
                  
                     Κωδικός συνδυασμένης ονοματολογίας: 2516
                  
               
               
                  
                     Κωδικός συνδυασμένης ονοματολογίας: 6801 00 00
                  
               
               
                  
                     Κωδικός συνδυασμένης ονοματολογίας: 6802
                  
               
            
                  Αριθ. εισερχόμενων φορτίων που εισέρχονται στην ΕΕ από το κράτος μέλος που υποβάλλει την έκθεση
               
               
                   
               
               
                   
               
               
                   
               
               
                   
               
               
                   
               
            
                  Αριθ. επιθεωρημένων φορτίων
               
               
                   
               
               
                   
               
               
                   
               
               
                   
               
               
                   
               
            
                  
                              —
                           
                           
                              Εκ των οποίων, με επιβλαβή οργανισμό και χωρίς συμμορφούμενο σήμα ISPM15 (αναφέρατε κατανομή ανά επιβλαβή οργανισμό και εάν το σήμα είναι ελλιπές ή ανακριβές)
                           
                        
               
                   
               
               
                   
               
               
                   
               
               
                   
               
               
                   
               
            
                  
                              —
                           
                           
                              Εκ των οποίων, με επιβλαβή οργανισμό και συμμορφούμενο σήμα ISPM15 (αναφέρατε κατανομή ανά επιβλαβή οργανισμό)
                           
                        
               
                   
               
               
                   
               
               
                   
               
               
                   
               
               
                   
               
            
                  
                              —
                           
                           
                              Εκ των οποίων, χωρίς συμμορφούμενο σήμα ISPM15 μόνο (αναφέρατε την κατανομή μεταξύ σήματος που λείπει και εσφαλμένου σήματος)
                           
                        
               
                   
               
               
                   
               
               
                   
               
               
                   
               
               
                   
               
            
                  
                     Σύνολο αριθ. επιθεωρημένων φορτίων που κατασχέθηκαν με μη συμμορφούμενα υλικά για ξύλινες συσκευασίες
               
               
                   
               
               
                   
               
               
                   
               
               
                   
               
               
                   
               
            
                  
                     Σύνολο αριθ. επιθεωρημένων φορτίων με συμμορφούμενα υλικά για ξύλινες συσκευασίες